( 263 ) 



€ maintes dames en seront à toz jorz mes emplorés et en laimes. 

 E por coi voz firoie-je lonc cont? sachics de voir qe Argon le 

 fist mult bien celui jor , et mult hi fait grânt proesse et molt done 

 exemple de bien faire à sez jéns ; mes tout ce ne li vaut rien , 

 car mecéance et fortune li furent si contraire qe le peior e la 

 desconfite torne sor lui, que quant sez homes ne postrentplus 

 sofrir , il s'en tornent en fuie e s'en aient tant con il plus puent. 

 Et Acomat et sez homes les cacent et n'occislrent asez et en fu- 

 rent trop grant domajes. Et si voz di qe en celle chace fu pris 

 Argo. E tant tosto qu'il ont pris Argon , il ne sivent plus la cace, 

 mes s'en tornent à lor camp et à lor tendes, joiant et liés outre 

 mesure. Acomat fait enferjcre son nevou Argon et le fait moût 

 bien garder , et Acomat qe estoit home de moût grand luxurie , 

 dit à soi mesmi qu'il s'en velt aler à cor por prandre seulas con 

 tantes belés dames con il hi avoit. Il laisse seignor de toute l'oste 

 un grant belic e li laisse en garder Argon , et dit qu'il soit gardé 

 si cher con il avait son cors, et dit à ses melic qc il s'en veingne à 

 cort à petite jornée por le sauvemant de se/, jens. Le melic dit 

 qe son commandemant sera bien fait. Adonc s'en part Acomat 

 ane grant conpagnie e se mist à la voie por aler à cort. En tel 

 mainere con je voz ai dit se parti Acomat de sa host et en a laissé 

 seignor celui melic qe je voz ai contés ; et Argon remest pris et 

 enferjés et demoroit si doilens qc il voudroit morir. 



CHAPITRE CCIX. 



Cornant Argon fo pris el delevriés. 



Or avint qe au grant baron tartar qe moût estoit de grant 

 aaiges ot grant peties d'Argon , e dit à soi meissme qe il font 

 grant maus et grant desloiauté de ce qu'il tienent lor seingnor 

 pris. Il dit qu'il fira tout son pooir por coi il soit délivré. Adonc 

 ne fait deleamant , mes tout mantinant s'en ala à maint autres 



